ddrg/super_eurlex huggingface dataset:
Avainsanat

Tiivistelmä



Avainsanat

Maatalous - Yhteinen maatalouspolitiikka - Rakenteiden uudistaminen - Rakenteiden tehokkuuden parantaminen - Tuotannon laajaperäistämiseen tarkoitettu tuki - Soveltamista koskevat yksityiskohtaiset säännöt - Tuensaaja ei noudata laajaperäistämissitoumustaan - Seuraamus - Tuen määrän pienentäminen - Laskemissäännöt

(Komission asetuksen N:o 4115/88, sellaisena kuin se on muutettuna asetuksella N:o 838/93, 16 artiklan 1 kohta)

Tiivistelmä

$$Tuotannon laajaperäistämistä koskevan tukijärjestelmän yksityiskohtaisten soveltamissääntöjen määrittämisestä annetun asetuksen N:o 4115/88, sellaisena kuin se on muutettuna asetuksella N:o 838/93, 16 artiklan 1 kohtaa on tulkittava siten, että siinä säädettyjä laajaperäistämistuen määrän pienentämistä koskevia laskemissääntöjä sovelletaan, jos yksikkömäärä, jolle tukea on haettu, poikkeaa todetusta yksikkömäärästä yli kahdella hehtaarilla ylittämättä kuitenkaan 10:tä prosenttia siitä alasta, jolle tukea on haettu.

Edellä mainitun 16 artiklan 1 kohdan toisessa virkkeessä säädetty laajaperäistämistukien määrän pienentäminen koskee koko sitä ajanjaksoa, jonka tuensaajan antama sitoumus kattaa, jollei tuensaaja pysty osoittamaan, että tukihakemuksessa esitetyn yksikkömäärän poikkeama todetusta yksikkömäärästä ei ole ollut tarkoituksellinen ja ettei syynä siihen ole ollut tuensaajan huolimattomuus. (ks. tuomion 14 ja 20 kohta sekä tuomiolauselman 1 ja 2 kohta)
Avainsanat

Tiivistelmä



Avainsanat

1 Jäsenvaltioiden lainsäädännön lähentäminen - Tavaramerkit - Direktiivi 89/104/ETY - Tavaramerkkiin kuuluvan oikeuden sammuminen - Edellytykset - Yhteisössä tai Euroopan talousalueella liikkeelle laskettu tavara - Kansallisia sääntöjä, joiden mukaan tavaramerkkiin kuuluva oikeus sammuu kolmansissa maissa liikkeelle laskettujen tavaroiden osalta, ei voida hyväksyä

(Neuvoston direktiivin 89/104/ETY 7 artiklan 1 kohta)

2 Jäsenvaltioiden lainsäädännön lähentäminen - Tavaramerkit - Direktiivi 89/104/ETY - Tavara, joka on laskettu liikkeelle yhteisössä tai Euroopan talousalueella tavaramerkin haltijan suostumuksella - Tavaramerkkiin kuuluvan oikeuden sammuminen - Ulottuvuus - Sammuminen koskee vain tavaran sellaisia yksittäisiä kappaleita, joiden osalta suostumus on annettu

(Neuvoston direktiivin 89/104/ETY 7 artiklan 1 ja 2 kohta)

Tiivistelmä

1 Ensimmäisen tavaramerkkidirektiivin 89/104/ETY, sellaisena kuin se on muutettuna Euroopan talousalueesta (ETA) tehdyllä sopimuksella, 7 artiklan 1 kohtaa on tulkittava siten, että tavaramerkkiin kuuluvat oikeudet sammuvat vain silloin, jos tavarat on laskettu liikkeelle yhteisössä (ETA-sopimuksen voimaantulon jälkeen ETA-alueella), eikä kyseisessä kohdassa jätetä jäsenvaltioille mahdollisuutta säätää kansallisessa lainsäädännössään siitä, että tavaramerkkiin kuuluvat oikeudet sammuvat kolmansissa maissa liikkeelle laskettujen tavaroiden osalta.

2 Ensimmäisen tavaramerkkidirektiivin 89/104/ETY, sellaisena kuin se on muutettuna Euroopan talousalueesta (ETA) tehdyllä sopimuksella, 7 artiklan 1 kohdalla pyritään tekemään mahdolliseksi se, että tavaramerkillä varustetun tavaran yksittäinen kappale, joka on laskettu yhteisössä (ETA-sopimuksen voimaantulon jälkeen ETA-alueella) liikkeelle tavaramerkin haltijan suostumuksella, voitaisiin laskea uudelleen liikkeelle ilman, että tavaramerkin haltija voisi sitä vastustaa. Tavaramerkkiin kuuluvat oikeudet siis sammuvat vain niiden tavaran yksittäisten kappaleiden osalta, jotka on laskettu liikkeelle tavaramerkin haltijan suostumuksella, ja tavaran muiden yksittäisten kappaleiden osalta tavaramerkin haltija voi aina kieltää tavaramerkin käytön direktiivissä hänelle myönnetyn oikeuden perusteella. Tämän johdosta direktiivin 7 artiklan 1 kohtaa on tulkittava siten, että jotta kyseessä on tässä säännöksessä tarkoitettu suostumus, suostumuksen on koskettava tavaran, jonka osalta sammumiseen vedotaan, jokaista yksittäistä kappaletta.
Avainsanat

Tiivistelmä



Avainsanat

Henkilöiden vapaa liikkuvuus - Työntekijät - Yhdenvertainen kohtelu - Siirtotyöläiselle myönnetyn eläkkeen määrän pienentäminen tämän puolisolle toisen jäsenvaltion järjestelmän nojalla myönnetyn eläkkeen perusteella - Puolison eläke, joka ei nosta perheen kokonaistuloja - Eläkkeen pienentämistä ei voida hyväksyä

(EY:n perustamissopimuksen 48 artikla (josta on muutettuna tullut EY 39 artikla))

Tiivistelmä

$$Työntekijän saaman sosiaalisen edun poistaminen tai sen pienentäminen pelkästään sen vuoksi, että hänen puolisolleen toisen jäsenvaltion lainsäädännön nojalla myönnetty samanlainen etuus otetaan huomioon, kun viimeksi mainitun etuuden saaminen ei ole nostanut perheen kokonaistuloja ja kun samanaikaisesti työntekijän henkilökohtaisen eläkkeen määrää on vähennetty samalla määrällä tämän saman jäsenvaltion lainsäädännön nojalla, on omiaan rajoittamaan vapaata liikkuvuutta yhteisön sisällä koskevan oikeuden käyttämistä. Tällainen seuraus voisi saada yhteisön työntekijän olemaan käyttämättä oikeuttaan vapaaseen liikkuvuuteen, ja se rajoittaisi näin ollen tämän perustamissopimuksen 48 artiklassa (josta on muutettuna tullut EY 39 artikla) vahvistetun vapauden käyttämistä.

Näin ollen EY:n perustamissopimuksen 48 artikla on esteenä sille, että jäsenvaltion toimivaltaiset viranomaiset vähentävät siirtotyöläiselle myönnetyn vanhuuseläkkeen määrää tämän puolisolle toisen jäsenvaltion järjestelmän nojalla myönnetyn eläkkeen perusteella silloin, kun viimeksi mainitun eläkkeen myöntäminen ei johda perheen kokonaistulojen lisääntymiseen, kun ne soveltavat säännöstä,

- jonka mukaan naimisissa olevalle työntekijälle myönnettävän vanhuuseläkkeen määrä määräytyy

- jonka mukaan kyseisen eläkkeen määrää on vähennettävä tällaisen työntekijän puolisolle toisen jäsenvaltion järjestelmän nojalla myönnetyn eläkkeen perusteella mutta

- jonka mukaan on sovellettava poikkeuksellista päällekkäisyyden estävää lauseketta, jos muualta saatu eläke alittaa tietyn määrän.

( ks. 41-42 ja 45 kohta sekä tuomiolauselma )
Avainsanat

Tiivistelmä



Avainsanat

1. Toimielinten säädökset, päätökset ja muut toimet - Oikeudellisen perustan valinta - Perusteet - Toimen antamisen asiayhteydellä ei ole merkitystä - Toimen antamishetkellä voimassa olevien perustamissopimuksen sääntöjen soveltaminen

2. Maatalous - Yhteinen markkinajärjestely - Naudanliha - Nautaeläinten tunnistus- ja rekisteröintijärjestelmä ja naudanlihan merkitsemisjärjestelmä - Asetus N:o 820/97 - Oikeudellinen perusta - Perustamissopimuksen 43 artikla (josta on muutettuna tullut EY 37 artikla) - Kansanterveyden huomioon ottaminen

(EY:n perustamissopimuksen 39 artikla ja 129 artiklan 1 kohdan kolmas alakohta (joista on tullut EY 33 artikla ja EY 152 artiklan 1 kohdan kolmas alakohta) ja 43 artikla (josta on muutettuna tullut EY 37 artikla); neuvoston asetus N:o 820/97)

Tiivistelmä

1. Yhteisön toimivaltajärjestelmässä toimen oikeudellisen perustan valinnan on perustuttava objektiivisiin seikkoihin, jotka voivat olla tuomioistuinvalvonnan kohteena. Tällaisiin seikkoihin kuuluvat erityisesti toimen tarkoitus ja sisältö. Tältä osin ei ole merkitystä toimielimen toivomuksella saada osallistua tiiviimmin tietyn toimen antamiseen, toimen soveltamisalalla muuta tarkoitusta varten tehdyllä työllä tai toimen antamisen asiayhteydellä. Yhteisön toimet on lisäksi annettava antamishetkellä voimassa olevien perustamissopimuksen määräysten mukaisesti.

( ks. 43-45 kohta )

2. Perustamissopimuksen 43 artikla (josta on muutettuna tullut EY 37 artikla) on asianmukainen oikeudellinen perusta kaikille niille perustamissopimuksen liitteessä II luetelluille maataloustuotteiden tuotantoa ja kaupan pitämistä koskeville toimille, joilla myötävaikutetaan yhden tai useamman perustamissopimuksen 39 artiklassa (josta on tullut EY 33 artikla) luetellun yhteisen maatalouspolitiikan päämäärän saavuttamiseen.

Nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta annetun asetuksen N:o 820/97 - jossa säädetään naudanlihan ja naudanlihatuotteiden tuotannosta ja kaupan pitämisestä niiden avoimuuden parantamiseksi - olennaisena tarkoituksena on perustamissopimuksen 39 artiklan tavoitteiden saavuttaminen, erityisesti näiden tuotteiden markkinoiden vakauttaminen, ja se on näin ollen perustellusti annettu perustamissopimuksen 43 artiklan nojalla.

Tätä päätelmää ei horjuta se seikka, että asetuksella käyttöön otetulla järjestelmällä on myönteisiä vaikutuksia kansanterveyden suojelun kannalta. Se, että kansanterveys otetaan huomioon niiden toimien osalta, jotka on annettu 43 artiklan nojalla, on nimittäin perustamissopimuksen 129 artiklan 1 kohdan kolmannen alakohdan (josta on tullut EY 152 artiklan 1 kohdan kolmas alakohta) mukaista. Terveyden suojelu myötävaikuttaa lisäksi perustamissopimuksen 39 artiklan 1 kohdassa lueteltujen yhteisen maatalouspolitiikan tavoitteiden saavuttamiseen, etenkin kun maataloustuotanto on suoraan riippuvainen siitä, millainen menekki tuotannolla on terveydestään entistä enemmän huolissaan olevien kuluttajien keskuudessa.

( ks. 47, 49 ja 59-62 kohta )
Avainsanat

Tiivistelmä



Avainsanat

1. Maatalous - Yhteinen markkinajärjestely - Rasva-ala - Oliiviöljy - Kulutustuki - Jäsenvaltioissa suoritettavat tarkastukset - Yritysten kirjanpitoon liittyvien asiakirjojen saatavuus yllätystarkastusten yhteydessä

(Neuvoston asetuksen N:o 3089/78 7 artiklan ensimmäinen kohta; komission asetuksen N:o 2677/85 12 artiklan 1 kohta)

2. Maatalous - Yhteinen maatalouspolitiikka - EMOTR:sta maksettavaa rahoitusta koskevat periaatteet - Kieltäytyminen ottamasta vastattavaksi sääntöjenvastaisia menoja

Tiivistelmä

1. Oliiviöljyn kulutustukia koskevista yleisistä säännöistä annetun asetuksen N:o 3089/78 7 artiklan ensimmäisen kohdan ja oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen N:o 2677/85 12 artiklan 1 kohdan mukaisesti varastokirjanpitoon ja rahoituskirjanpitoon liittyvät asiakirjat on oltava saatavilla yrityksissä toimivaltaisen viranomaisen suorittaman tarkastuksen yhteydessä jopa silloin, kun on kysymyksessä yllätystarkastus.

( ks. 18 kohta )

2. Komissio voi kieltäytyä hyväksymästä EMOTR:sta rahoitettavaksi mitään esiin tulleita menoja, jos se toteaa, että riittäviä valvontamenetelmiä ei ole.

( ks. 24 kohta )
Avainsanat

Tiivistelmä



Avainsanat

Sosiaalipolitiikka - Miespuoliset ja naispuoliset työntekijät - Mahdollisuudet työhön ja työolot - Tasa-arvoinen kohtelu - Yleiseen turvallisuuteen liittyvien vaatimusten vuoksi perustellut poikkeustoimenpiteet - Yhteisön oikeussääntöjen alaisuuteen kuuluminen - Direktiivin 76/207/ETY 2 artiklan 2 kohdassa tarkoitetun mahdollisuuden ulottuvuus - Naisten jättäminen Britannian kuninkaallisen merijalkaväen palvelukseen ottamisen ulkopuolelle - Tämän sallittavuus - Arviointiperusteet

(Neuvoston direktiivin 76/207/ETY 2 artiklan 2 kohta)

Tiivistelmä

$$Vaikka jäsenvaltioiden, joiden on päätettävä asianmukaisista toimenpiteistä sisäisen ja ulkoisen turvallisuutensa varmistamiseksi, asiana on tehdä puolustusvoimiensa organisaatiota koskevat päätökset, ei tästä kuitenkaan seuraa, että tällaiset päätökset jäisivät kokonaan yhteisön oikeuden soveltamisalan ulkopuolelle. Ei nimittäin voida hyväksyä yhteisön oikeuden sitovuutta ja yhdenmukaista soveltamista vaarantamatta sellaista käsitystä, jonka mukaan perustamissopimuksessa olisi tietyissä perustamissopimuksen määräyksissä tarkoitettujen erityisten tilanteiden lisäksi yleinen varaus, joka koskisi kaikkia jäsenvaltion yleisen turvallisuuden vuoksi toteuttamia toimenpiteitä. Kun kyse on jäsenvaltioiden päätöksistä, jotka koskevat mahdollisuuksia työhön, ammatillista koulutusta ja työoloja puolustusvoimissa ja jotka on tehty taistelukyvyn varmistamiseksi, tällaiset päätökset, joita perustellaan yleisen turvallisuuden suojaamisella, eivät yleisesti jää yhteisön oikeuden soveltamisalan ulkopuolelle.

Kun toimivaltaiset kansalliset viranomaiset käyttävät tällaisia toimenpiteitä toteuttaessaan niille direktiivin 76/207/ETY 2 artiklan 2 kohdassa annettua mahdollisuutta, niillä on harkintavaltaa, jonka perusteella ne voivat Britannian kuninkaallisen merijalkaväen muodostavien iskujoukkojen osalta suhteellisuusperiaatetta loukkaamatta katsoa, että näihin liittyvien erityisten olosuhteiden ja erityisesti niihin sovellettavan yhteistoimintakyvyn periaatteen nojalla on perusteltua, että niiden kokoonpanoon kuuluu ainoastaan miehiä. Näin ollen naisten poissulkeminen tällaisista erikoisjoukoista voi olla edellä mainitun säännöksen mukaan perusteltua kyseisen toiminnan luonteen ja suoritusolosuhteiden vuoksi.
Avainsanat

Tiivistelmä



Avainsanat

Kalastus - Meren luonnonvarojen säilyttäminen - Pyyntikiintiöjärjestelmä - Kalastusmahdollisuuksien jakaminen jäsenvaltioiden kesken - Vuotta 1997 varten yhteisön käytössä olevien saalisosuuksien vahvistamista ja jakamista koskeva asetus N:o 390/97 - Ruotsille myönnetyn turskan saalisosuuden laskeminen - Vuoden 1994 liittymisasiakirjan 121 artiklaa ei ole rikottu

(Vuoden 1994 liittymisasiakirjan 121 artiklan 1 kohta; neuvoston asetuksen N:o 390/97 liite I)

Tiivistelmä

Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan 121 artiklan 1 kohdassa ei suljeta pois sitä, että siinä olevaa Ruotsin kuningaskunnalle myönnetyn saalisosuuden määrittämiseen käytettävää jakosuhdetta sovelletaan yhteisön ja kolmansien maiden välillä tehtyihin sopimuksiin perustuvaan kalastukseen riippumatta siitä, tapahtuuko tämä kalastus yhteisön kalastusalueella vai sen ulkopuolella. Kuitenkin siltä osin kuin kysymys on tässä määräyksessä olevasta taulukosta ilmenevästä turskan kalastamisesta alueella III b, c ja d, tätä jakosuhdetta sovelletaan ainoastaan yhteisön kalastusvyöhykkeellä käytössä olevien kalastusmahdollisuuksien osalta ilman että siinä otettaisiin huomioon "korvausturskaa", jonka yhteisö on hankkinut kolmansilta mailta liittymisasiakirjasta tietyille valtioille seuranneen suurimpien sallittujen saaliiden osuuksien vähentymisen korjaamiseksi siitä huolimatta, että tämä turska on mahdollisesti pyydetty yhteisön kalastusalueelta.

Neuvosto on siten perustellusti laskenut eräiden kalakantojen ja kalakantaryhmien osalta vuodeksi 1997 vahvistettavista suurimmista sallituista saaliista ja niiden pyyntiä koskevista tietyistä edellytyksistä annetun neuvoston asetuksen N:o 390/97 liitteessä I Ruotsille myönnetyn turskan saalisosuuden alueella III b, c ja d pelkästään Kansainvälisen Itämeren kalastuskomission yhteisölle myöntämän suurimman sallitun saaliin perusteella, eikä se ole ottanut huomioon "korvausturskaa" koskevia kalavarojen siirtoja.
Avainsanat

Tiivistelmä



Avainsanat

Henkilöiden vapaa liikkuvuus - Sijoittautumisvapaus - Verolainsäädäntö - Yhtiöiden voiton verotus - Yhtiö, joka harjoittaa toimintaansa sellaisen valtion alueella, jossa sillä ei ole kotipaikkaa - Verotusta, joka on raskaampi kuin niihin yhtiöihin sovellettava verotus, joiden kotipaikka on kyseessä olevassa valtiossa, ei voida hyväksyä

(EY:n perustamissopimuksen 52 ja 58 artikla)

Tiivistelmä

Perustamissopimuksen 52 ja 58 artiklaa on tulkittava siten, että niiden kanssa on ristiriidassa jäsenvaltion verolainsäädäntö, jonka mukaan sellaisten yhtiöiden voittoon, joiden kotipaikka on toisessa jäsenvaltiossa ja jotka harjoittavat toimintaansa kyseessä olevassa jäsenvaltiossa siellä sijaitsevan kiinteän toimipaikan välityksellä, ei voida soveltaa alempaa verokantaa, jota sovelletaan ainoastaan yhtiöihin, joiden kotipaikka on tässä kyseessä olevassa jäsenvaltiossa, vaikka näiden kahden ryhmän välillä ei ole mitään objektiivista eroa, jolla voitaisiin perustella tällainen erilainen kohtelu.
Avainsanat

Tiivistelmä



Avainsanat

Sosiaalipolitiikka - Miespuoliset ja naispuoliset työntekijät - Samapalkkaisuus - Samaa työtä tekevät työntekijät - Saman työn käsite - Keskenään samankaltaisessa tilanteessa olevat työntekijät - Arviointiperusteet - Erilaisella ammatillisella koulutuksella ja oikeuksilla ilmeisen samanlaisissa tehtävissä olevat työntekijät eivät ole keskenään samankaltaisessa tilanteessa

(EY:n perustamissopimuksen 119 artikla (EY:n perustamissopimuksen 117-120 artikla on korvattu EY 136-EY 143 artiklalla); neuvoston direktiivi 75/117/ETY)

Tiivistelmä

Jotta voitaisiin arvioida, tekevätkö ilmeisen samanlaisissa tehtävissä olevat eri työntekijäryhmät samaa työtä perustamissopimuksen 119 artiklassa (perustamissopimuksen 117-120 artikla on korvattu EY 136-EY 143 artiklalla) tai miesten ja naisten samapalkkaisuuden periaatteen soveltamista koskevan jäsenvaltioiden lainsäädännön lähentämisestä annetussa direktiivissä 75/117/ETY tarkoitetulla tavalla, on tutkittava - ottamalla huomioon niiden tehtävien luonne, joita kukin työntekijäryhmä voi joutua hoitamaan, tehtävien hoidon edellyttämä koulutus sekä työolosuhteet, joissa tehtäviä hoidetaan - voidaanko katsoa, että nämä työntekijät ovat keskenään samankaltaisessa tilanteessa.

Näin ei ole asian laita silloin kun on kyse kahdesta sellaisesta työntekijäryhmästä - kuten psykoterapeutteina työskentelevistä psykologeista ja lääkäreistä - joilla on eri ammattiin pätevöittävä koulutus ja joiden odotetaan hoitavan erilaisia tehtäviä sen vuoksi, että koulutuksesta johtuen näillä ryhmillä on erilaiset ammatilliset oikeudet, jotka ovat olleet näihin ryhmiin kuuluvien henkilöiden palkkaamisen syy. Vaikka työntekijät, joilla on erilaiset ammatilliset oikeudet, hoitaisivat samoja työtehtäviä huomattavan pitkän ajanjakson, heidän ei näin ollen ole katsottava tekevän samaa työtä mainituissa säännöksissä tarkoitetulla tavalla.
Avainsanat

Tiivistelmä



Avainsanat

Siirtotyöläisten sosiaaliturva - Maksuihin perustumattomat erityisetuudet - Asetuksen N:o 1408/71 10 a artiklassa tarkoitettu yhteensovittamisjärjestelmä - Asuinpaikasta riippuva oikeus etuuksiin - Vakinaisen asuinpaikan käsite, johon sisältyy se, että henkilön on aikomuksensa asua lisäksi jo pitänyt asua kyseisessä jäsenvaltiossa huomattava aika - Edellytystä ei voida hyväksyä

(Neuvoston asetuksen N:o 1408/71 1 artiklan h alakohta ja 10 a artikla)

Tiivistelmä

Tilanteessa, jossa henkilö on käyttänyt oikeuttaan vapaaseen liikkuvuuteen asettautuakseen toiseen jäsenvaltioon, jossa hän on työskennellyt ja asunut vakinaisesti, minkä jälkeen hän on palannut lähtömaahansa, jossa hänen perheensä asuu, hakeakseen sieltä työtä, se, että viimeksi mainittu jäsenvaltio asettaa asetuksen N:o 1408/71 10 a artiklan mukaisen etuuden myöntämisen edellytykseksi sen, että kyseinen henkilö asuu vakinaisesti tässä valtiossa, mihin sisältyy se, että henkilön on aikomuksensa asua lisäksi jo pitänyt asua kyseisessä valtiossa huomattavan pitkä aika, on asetuksen N:o 1408/71, sellaisena kuin se on muutettuna ja ajan tasalle saatettuna asetuksella N:o 2001/83 ja muutettuna asetuksella N:o 1247/92, 10 a artiklan, luettuna yhdessä kyseisen asetuksen 1 artiklan h alakohdan kanssa, vastaista.

Asumisen pituutta siinä valtiossa, jossa riidanalaisen etuuden maksamista haetaan, ei nimittäin voi pitää kyseisen asetuksen 10 a artiklassa olevan asumisen käsitteen tunnusmerkkinä.
Avainsanat

Tiivistelmä



Avainsanat

Maatalous - Yhteinen markkinajärjestely - Vientituet - Ennakolta maksetut vientituet - Viedyt tuotteet, jotka toimitetaan ylivoimaisen esteen vuoksi takaisin vientijäsenvaltioon - Ennakolta saatujen vientitukien palauttaminen - Viejän velvollisuus - Yhdistyneestä kuningaskunnasta peräisin oleva naudanliha, jota koskee päätöksessä 96/239/EY asetettu vientikielto - Asetus N:o 3665/87, jossa ei sallita viejien pitää ennakolta maksettua vientitukea - Ylivoimaista estettä, luottamuksensuojaa, suhteellisuutta ja kohtuullisuutta koskevia periaatteita ei ole loukattu - Asetuksen N:o 773/96 pätevyys

(Neuvoston asetus N:o 565/80; komission asetuksen N:o 3665/87 5 artiklan 1 kohta sekä 23 ja 33 artikla ja komission asetus N:o 773/96; komission päätös 96/239/EY)

Tiivistelmä

Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä annetun komission asetuksen N:o 3665/87, sellaisena kuin se on muutettuna asetuksella N:o 1615/90, 23 ja 33 artiklaa on tulkittava siten, että silloin kun tuotteita ei ole voitu kuljettaa määrämaahan ylivoimaisen esteen vuoksi, vaan ne on palautettu takaisin vientijäsenvaltioon, viejällä on velvollisuus palauttaa ennakkoon maksettu vientituki. Tässä tapauksessa määrämaan kulutusmarkkinoille saattamiselle asetettuja muodollisuuksia ei ole täytetty, mikä sulkee pois sen, että tuote voitaisiin eriytetyn tuen maksamista varten katsoa tuoduksi asetuksen N:o 3665/87 5 artiklan 1 kohdan mukaisesti.

Asetus N:o 3665/87 ei ole ristiriidassa yhteisön oikeuden yleisten oikeusperiaatteiden kanssa, erityisesti ylivoimaista estettä, luottamuksensuojaa, suhteellisuutta tai kohtuullisuutta koskevien yhteisön oikeuden säännösten kanssa sillä perusteella, että siinä ei sallita erityisesti sitä, että Yhdistyneestä kuningaskunnasta peräisin olevan naudanlihan viejät saisivat pitää kaiken ennakolta saamansa vientituen tai osan siitä, kun

a) tietyistä BSE:hen liittyvistä kiireellisistä suojatoimenpiteista tehdyllä komission päätöksellä 96/239/EY naudanlihan vienti Yhdistyneestä kuningaskunnasta kolmansiin maihin kiellettiin,

b) myös useat kolmannet maat kielsivät naudanlihan tuonnin Yhdistyneestä kuningaskunnasta,

c) naudanlihan viejät olivat päätöksen 96/239/EY tekoaikana kuljettamassa tuotteita kolmansiin maihin,

d) kyseiset viejät velvoitettiin palauttamaan naudanliha Yhdistyneeseen kuningaskuntaan,

e) viejille oli maksettu ennakolta vientitukea kyseisten vientitoimien osalta maataloustuotteiden vientituen maksamisesta ennakolta annetun asetuksen N:o 565/80 ja asetuksen N:o 3665/87 perusteella, ja

f) viejille aiheutui vahinkoa sen vuoksi, että ne eivät pystyneet myymään naudanlihaa kyseisillä vientimarkkinoilla.

Erityistoimenpiteistä asetuksista N:o 3665/87, N:o 3719/88 ja N:o 1964/82 poikkeamiseksi naudanliha-alalla annettu asetus N:o 773/96 ei ole pätemätön siltä osin kuin siinä ei säädetä siitä mahdollisuudesta, että viejät saisivat toiseen kysymykseen annetussa vastauksessa kuvatunkaltaisissa olosuhteissa pitää kaikki ennalta saamansa vientituet tai osan niistä.
Avainsanat

Tiivistelmä



Avainsanat

1 Muutoksenhaku - Valitusperusteet - Tosiseikkojen virheellinen arviointi - Tutkimatta jättäminen - Yhteisöjen tuomioistuimen harjoittama todistustosiseikkojen arviointia koskeva valvonta - Sovelletaan vain, jos näyttöä on vääristetty

(EY:n perustamissopimuksen 168 a artikla; EY:n tuomioistuimen perussäännön 51 artikla)

2 Muutoksenhaku - Valitusperusteet - Peruste, joka esitetään ensimmäistä kertaa vasta muutoksenhaun yhteydessä - Tutkimatta jättäminen

(EY:n tuomioistuimen perussäännön 51 artikla)

Tiivistelmä

1 Ainoastaan ensimmäisen oikeusasteen tuomioistuimen asiana on arvioida sitä, mikä merkitys on annettava sille esitetylle näytölle, jos todisteet on asianmukaisesti esitetty ja jos yleisiä oikeusperiaatteita, todistustaakkaa ja todistamista koskevia sääntöjä on asianmukaisesti noudatettu. Tämä arviointi ei siis ole sellainen oikeudellinen seikka, joka voitaisiin saattaa yhteisöjen tuomioistuimen tutkittavaksi, paitsi jos tätä näyttöä on vääristetty.

2 Muutoksenhaussa yhteisöjen tuomioistuimen toimivalta on rajoitettu sen tarkasteluun, miten ensimmäisen oikeusasteen tuomioistuin on arvioinut sille esitettyjä perusteita.